El dugué profundes alteracions al teixit econòmic, polític i social de tota Europa, en gran part pels efectes de la Revolució francesa. A Portugal, els primers anys estigueren marcats per una sèrie de conflictes, primer amb les invasions franceses i després amb enfrontaments interns, que culminaren en la instauració d'un govern liberal, en substitució de la monarquia absoluta. A partir de la dècada del 1850 comença una fase d'harmonia política que permet un gran desenvolupament econòmic i social, tot i que aquesta estabilitat es deteriora a partir de la dècada del 1870, i culmina en la implantació de la República Portuguesa, el 1910. Els primers anys de la república inclouen la Primera Guerra mundial, i acaben amb la dictadura militar després del colp del 28 de maig de 1926. El règim autoritari es perllonga prop de 48 anys, fins a esfondrar-se per la Revolució de 25 d'Abril de 1974, que reinstaura un govern democràtic. Les diverses mesures instituïdes després de la Revolució de 1974 tingueren profunds efectes en l'economia i en la societat portuguesa, amb l'extinció de les antigues colònies, el retorn de les llibertats cíviques i la integració del país en la Comunitat Econòmica Europea.